OBRAZAC 1. 

 REPUBLIKA HRVATSKA
MEĐIMURSKA ŽUPANIJA
     OPĆINA KOTORIBA
OPĆINSKI NAČELNIK 
[bookmark: _Hlk170807085]KLASA: 070-01/24-01/01
URBROJ: 2109-9-2-24-2
Kotoriba, 2. srpnja 2024. 

[bookmark: _Hlk85005012][bookmark: _GoBack] Temeljem članka 33. Zakona o udrugama („Narodne novine“ 74/14. i 70/17), članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (,,Narodne novine" broj 26/15), članka 44. Statuta Općine Kotoriba ("Službeni glasnik Međimurske županije" broj 5/21) i Odluke o načinu raspodjele raspoloživih sredstava iz Proračuna Općine Kotoriba za 2024. namijenjenih financiranju projekata i programa vjerskih zajednica na području Općine Kotoriba (KLASA: 070-01/24-01/01, URBROJ: 2109-9-1-24-1 od 1. srpnja 2024.godine), općinski načelnik Općine Kotoriba objavljuje 

Javni poziv za financiranje provedbe programa/projekata vjerskih zajednica na području Općine Kotoriba u 2024. godini

I.

            U Proračunu Općine Kotoriba za 2024. godinu osigurana su sredstva za financiranje programa/projekata koje provode vjerske zajednice na području Općine za 2024. godinu, a obuhvaćaju projektne aktivnosti vjerskih zajednica koje se odnose na brigu o sakralnim objektima na području Općine. Predviđeni iznos ukupnih sredstava koji je na raspolaganju u proračunu Općine Kotoriba za sufinanciranje programa/projekata  u  2024. godini, odnosno iznos koji će se temeljem ovog Javnog poziva moći dodijeliti vjerskim zajednicama je 10.000,00 eura. Javni natječaj će provesti Jedinstveni upravni odjel Općine Kotoriba.

II.

           Kriteriji za dodjelu financijskih sredstava su:

1. dostava pravovremene, cjelovito popunjene i ovjerene potpune prijave,
2. kvaliteta i sadržaj ponuđenog programa/projekta,
3. neposredna društvena korist za lokalnu zajednicu.



III.

          Najmanji iznos financijskih sredstava koji se može prijaviti i ugovoriti po pojedinom programu/projektu je 1.000,00 eura, a najveći iznos po programu je 10.000,00 eura. 
IV.

          Općina će dodjeljivati sredstva za financiranje programa i projekata vjerskim zajednicama uz uvjet da:
-su upisani u Evidenciji vjerskih zajednica u Republici Hrvatskoj
-imaju sjedište na području Općine Kotoriba
-program/projekt/inicijativa, koji prijave na javni natječaj Općine Kotoriba, bude ocijenjen kao značajan (kvalitetan, inovativan i koristan) za zadovoljavanje javnih potreba Općine Kotoriba,
-su uredno ispunili obveze iz svih prethodno sklopljenih ugovora o financiranju iz Proračuna Općine i drugih javnih izvora,
-nemaju dugovanja prema državnom proračunu i proračunu Općine,
-da se protiv korisnika, odnosno osobe ovlaštene za zastupanje  i voditelja programa/projekta ne vodi kazneni postupak i nije pravomoćno osuđen za prekršaje i djela definirana Uredbom,
-imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga.

V.

        Na ovaj javni natječaj  mogu se prijaviti sve vjerske zajednice  sa sjedištem na području Općine Kotoriba ili na području susjednih općina, ukoliko ista upravlja sakralnim objektom koji se nalazi na području Općine Kotoriba i čija je obnova, izgradnja ili opremanje predmet programa/projekta koji se prijavljuje na javni natječaj za financiranje programa/projekta.   

VI.

          Svaka vjerska zajednica može prijaviti i ugovoriti više programa/projekata u okviru ovog natječaja, na razdoblje provedbe u 2024. zaključno do 31. 12. 2024. godine. Prijave se podnose na posebnim obrascima:
1. Opisni obrazac za programe i projekte (Obrazac 3.1.)
2. Obrazac Proračuna programa i projekata  (Obrazac 3.2.) Kao prilog obrascu proračuna dostavljaju se dokumenti na osnovu kojih je isti utvrđen (ponude, troškovnici, izjave suradnika o cijeni koštanja njihovih usluga, procjene troškova i sl.)
3. Obrazac 6. – Izjava o nepostojanju dvostrukog financiranja,
4. Obrazac 7. – Izjava o urednom ispunjavanju obveza iz prethodnog razdoblja,
5. Obrazac izjave o partnerstvu (Obrazac 9.3. – kada je primjenjivo).

Uz gore navedene obrasce, prijavitelji su obvezni dostaviti i sljedeću dokumentaciju:


1. Uvjerenje o nekažnjavanju odgovorne osobe vjerske zajednice u izvorniku ili preslici, s tim da uvjerenje ne smije biti starije od šest mjeseci dana od dana objave natječaja,(iznimno prema Uputi),
[bookmark: page8]3.  Potvrdu nadležne porezne uprave o nepostojanju duga prema državnom   
     proračunu u izvorniku ili preslici, ne stariju od 30 dana od dana objave 
     natječaja, (iznimno prema Uputi).

 
VII.

            S korisnicima kojima će biti odobrena financijska sredstva, Općina će sklopiti Ugovor o sufinanciranju programa.

VIII.

            Rok za podnošenje prijava, neovisno kojim putem se one dostavljaju (poštom ili osobno) u Općinu Kotoriba istječe 1. prosinca 2024. u 15,00 sati. Postupak provjere formalnih uvjeta i ocjenjivanja programa izvršit će za to osnovana povjerenstva koje imenuje općinski načelnik.

IX.

            Prijave koje ne udovoljavaju gore navedenim uvjetima i uvjetima definiranima u Uputama za prijavitelje, koje su nepotpune, pogrešno ispunjene ili pristignu izvan roka neće se razmatrati.

X.

           Prijave na propisanim obrascima koji su zajedno s Uputama za prijavitelje dostupni na web stranicama Općine Kotoriba (www.kotoriba.hr) šalju se poštom ili neposredno predaju pisarnici Općine Kotoriba, na sljedeću adresu:


Općina Kotoriba, Ulica kralja Tomislava 100, Kotoriba
,,Javni natječaj za financiranje provedbe programa/projekata vjerskih zajednica na području Općine Kotoriba za 2024. godinu - ne otvaraj"


XI.

Sve informacije vezane za ovaj natječaj mogu se postaviti elektroničkim putem, slanjem upita na e-mail adresu: opcina@kotoriba.hr.
 
        

         OPĆINSKI NAČELNIK
Dario Friščić

